Author: Asta Urb
Company: Haapsalu Linnavalitsus

K O R R A L D U S

Haapsalu,				01.oktoober 2008 nr 659

Projekteerimistingimuste kinnitamine 
(F.R.Kreutzwaldi 11a, Haapsalu)

Läbi vaadanud Valge Projekt OÜ (Raudtee 32, Haapsalu) 23.09.2008 esitatud taotluse nr 7-2.15/4376 pereelamu projekti projekteerimistingimuste saamiseks F.R.Kreutzwaldi tn 11 krundil ja juhindudes kohaliku omavalitsuse korralduse seaduse § 6 lg 3 p 1, § 30 lg 1 p 2, Haapsalu põhimääruse § 35 lg 1 p 2, ehitusseaduse § 19 lg 3, Haapsalu Linnavolikogu 26.11.2004 määruse nr 47 Haapsalu linna ehitusmäärus § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada F.R.Kreutzwaldi tn 11a, Haapsalu pereelamu projekti projekteerimistingimused nr 20-08 (lisatud).
2.	Korraldus teha teatavaks Valge Projekt OÜ’le (Raudtee tn 32, Haapsalu) korralduse koopia saatmisega posti teel, ehitus- ja planeerimisosakonnale (A. Joost) Postipoisis. 
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev 
					Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 20/ 08  “01”oktoober 2008

Tingimused kinnitatud:
Haapsalu Linnavalitsuse korraldusega nr 659
01.oktoober 2008

Projekti nimetus | pereelamu projekt
Krundi asukoht | F.R.Kreutzwaldi tn 11a, Haapsalu
Taotleja nimi | Valge Projekt OÜ, krundi omanik OÜ Albitrade

Krundi andmed

katastritunnus 18301:009:0037,  kinnistu nr 1918132
pindala 677m^2, maakasutuse sihtotstarve – 100% väikeelamumaa

Projekti koostamisel arvestada alljärgnevat: |

1.	Koostada  pereelamu projekt arvestades tuletõrje, tervisekaitse ning teiste kehtivate normidega (EPN), standarditega (EVS). Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada maa-ala geodeetilise uurimistöö, mis on teostatud vastavalt Majandus- ja kommunikatsiooniministri 27.08.2007 määrusele nr 70 „Ehitusgeodeetiliste uurimistööde tegemise kord“. 
3.	Projekti koosseisus esitada asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) ol. Olevad tehnovõrgud, projekteeritud tehnovõrgud, puud jne.
4.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50.
5.	Projekteerimisel lähtuda:
•	2006.a. kehtestatud Haapsalu linna üldplaneeringust, mille kohaselt asub projekteeritav krunt Endla-Kreutzwaldi tänava miljöö alal. Viilkatusega puitelamute piirkonnas on suurimaks erandiks naaber- krundil Kreutzwaldi 11 asuv kõrge krohvitud seintega kolmekorruseline viilkatusega tootmis-ärihoone. Seega tuleb uus elamu sobitada varem ehitatud ja selgelt väljakujunenud arhitektuurse iseloomuga elamupiirkonda ja ei peaks kontrastselt erinema oma mahtude, katusetüübi, liigenduste ja materjalide poolest.  
•	17.06.2004 Haapsalu Linnavolikogu otsusega nr 128 kehtestatud Kreutzwaldi 11  detailplaneeringust.
Detailplaneeringuga on määratud krundi ehitusõigus, ehitusjoon, sissesõidud krundile jms.
6.	Täpsustatud arhitektuursed tingimused:
•	võimalik välisseinte viimistlusmaterjalid – puit, võib kombineerida krohvipindadega või heledatoonilise kiviga, vuuke rõhutamata;
•	katuselahendus: kuna naaberhooned on võrdkülgsete viilkatustega, siis projekteerida uus elamu samuti viilkatustega, räästanurgaga 30-45^o, harjajoon paralleelselt Kreutzwaldi tänavaga.
7.	Hoonestusala saab suurendada kokkuleppel naaberkinnistu omanikuga ja täites tuleohutusnõudeid. Hoonestusalast võivad välja ulatuda katuseräästad ning välistrepid.  
8.	Projekti mahus anda elamu välisviimistluse materjalid ja värvilahendus. 
9.	Projekteerida krundi tänavate äärsed piirded ja väravad puidust, soovitavalt soklil. Kruntide vaheline piire võib olla võrkpiire. Piirdeid soovitav täiendada hekiga.
10. Vajalik  parkimine lahendada kinnistu piires.
11. Lahendada krundi heakorrastus, haljastus ning olmeprügi kogumine.
12. Puude maha võtmine toimub linnakeskkonna poolt väljastatava loa alusel (välja arvatud viljapuud). 
13. Projekteerimiseks vajalikud tehnilised tingimused tellida krundi omanikul. Projekteerida liitumine kommunikatsioonidega.
14. Lahendada sadevete kanalisatsioon, mitte juhtida sadevett naaberkruntidele.
15. Elamu arhitektuurne eskiislahendus kooskõlastada Haapsalu linnaarhitektiga.
16. Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
17. Projekt peab vastama energiatõhususe miinimumnõuetele (MKM 20.12.2007 määrus nr 258). 
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | Detailplaneeringu põhijoonis M 1:500

Tingimused
koostas:

Linnaarhitekt               . ..………………………………     Anu Joost
Linnaarengu ja muinsuskaitse peaspetsialist…………..    Tõnis Padu
Ehitusjärelevalve spetsialist …………………………...     Mati Jets
Käesolevad tingimused on kehtivad kahe aasta jooksul alates nende kinnitamisest